8

- • On võetud seisukoht, et tuulekaeratõrjet peab tegema, ja siis 'tehakse' - panemata rõhku kvaliteedile.
- • Võib ette tulla olukordi, kus tõrjetöid ei ole võimalik teha õigeaegselt ja vajalikul määral. Kas takistab vihm, tugev tuul või on prits katki või veel muu põhjus. Sellistel pingelistel momentidel tuleb tootjail sageli otsustada, milline töö on esma- või hädavajalikum ja mille tegemata jätmine või hilinemine tekitaks kõige suuremat majanduslikku kahju. Näiteks, kas minna nisule tegema kõrretugevdajat ja fungitsiidi või siis hernele, rapsile tuulekaeratõrjet? Sageli võib kaotajaks jääda just tuulekaeratõrje. Konkreetne näide: ühel aastal jäi hernes tuulekaeratõrje tegemata - ei olnud sobivat ilma ja ka ei jõudnud (maad kokku üle 1000 ha). Sügisel oli hernega väga suur probleem, õnneks oli võimalik tuulekaer välja sorteerida. Aga nüüd on nendel põldudel tuulekaera seemnevaru mullas jõudsalt kasvanud ja kogu eelnev töö on nii-öelda asjata vaev. Kõik hakkab otsast peale....
- • Kõrvalasuvatelt tuulekaeraga saastunud põldudelt vm aladelt sattub põllule uuesti tuulekaera - kas tuule, loomade, lindude vm abil.
- JÄRELDUSED
- Viieaastase perioodi jooksul on võimalik tuulekaer täielikult kontrolli alla saada, kuid peale seda ei ole võimalik kohe lõpetada tuulekaera tõrjet.
- Tuulekaera andmekogu baasil tehtud valimi põldudest, kus oli läbitud viieaastane tõrjekava, oli tuulekaeravabaks tunnistatud vaid mõned põllud. Need olid heinamaad, tegelikult nüüd juba püsirohumaad, sest heintaimed on seal kasvanud üle 4 aasta. Kui sellised heinamaad uuesti üles haritakse, ei saa veel sugugi kindel olla, et seal tuulekaera enam kasvama ei hakka.
- Tunnistati tuulekaeravabaks ka põllumaa, mis kunagi oli kantud registrisse toetuse vähendamise hirmus, kus tuulekaeraga aga probleeme ei ole olnud. Põld asub teiste tootjate põldudest eraldi, on isoleeritud. Et pääseda tõrjekava koostamisest ja võimalikust lisakontrollist, tehti tuulekaeravabaks tunnistamine.
- 4. Ülevaade tootjate probleemidest ja arvamustest tuulekaera tõrjeabinõude tõhususe kohta.
- Ando Adamson külastas ka iseseisvalt ettevõtteid, kes on tuulekaera registris olnud aastaid. Järgnevalt ühistes aruteludes tootjatega selgunud arvamused ja kommentaarid:
- • Kui esialgu kanti end registrisse seetõttu, et PRIA tuulekaera avastamisel ei vähendaks toetust, siis tänaseks on aru saadud, et tuulekaeratõrje tegemist tuleb võtta kui paratamatust. Ilma tõrjet tegemata pole paari aasta pärast enam midagi koristada (v.a. tuulekaer). Tootjate soov on tuulekaera mitte ainult kontrolli all hoida, vaid põllud sellest puhtaks saada.
- • On olnud mõttes põlde tuulekaeravabaks tunnistada, kuid kui on põllul jäetud tõrje tegemata (eelneval 2 aastal ei ole põllul tuulekaera märganud), siis on see kohe valusalt kätte maksnud ja põllul on jälle esinenud tuulekaera. Seemnevaru mullas on nii suur ja see ei hävine selle 5 aastase perioodi jooksul.
- • Kui liiga vara minna tõrjet tegema, tuleb teine rinne, mida enam ei saa või ei jõua tõrjuda.
- • Probleemiks on postide ümbrused. Tänaseks on põllul tehnorajad paika pandud arvestades poste, et oleks lihtsamalt võimalik postiümbrusi pritsida ja vältida pritsimata jäävaid alasid.
- • Kaera puhul ei saa tõrjet teha, seetõttu valitakse kaerale tuulekaera vabamaid põlde ja tuulekaer korjatakse käsitsi välja.
- • Väga suur probleem on naabrid, kellest paljud ei tee tuulekaera tõrjet. Või siis tehakse seda ainult seetõttu, et oleks näha et midagi on tehtud ja sellele ei järgne sanktsioone.
- • Viie aastaga ei ole võimalik saada põldu tuulekaeravabaks, läheb ikka vähemalt 9-10 aastat, kui ei jäeta midagi olulist vahepeal tegemata ja kui ei juhtu mingit äpardust.
- • Et tuulekaerast lahti saada, tuleb selle vastu võidelda kollektiivselt. Üksinda võitlemisest on vähe kasu.
- 5. Ettepanekud tootmises senisest efektiivsemate tuulekaera vältimise meetmete ja tõrjeabinõude

Põllumajanduslikud rakendusuuringud ja arendustegevus aastatel 2015 - 2021